open-index/open-wikipedia-markdown huggingface dataset:
Աբրահամ Կիբիվոտ

**Աբրահամ Կաբիվոտ** (; ), քենիացի աթլետ, որը մասնագիտացած է խոչընդոտավազքում և երկար տարածությունների վազքում: 2023 թվականի աշխարհի առաջնության և 2016 թվականի Աֆրիկայի առաջնության բրոնզե մեդալակիր 3000 մետր խոչընդոտավազքում: 2020 թվականի ամառային օլիմպիական խաղերի մասնակից, 2024 թվականի ամառային օլիմպիական խաղերի բրոնզե մեդալակիր։

## Կենսագրություն
Կիբիվոտն իր նորամուտը նշել է 2013 թվականի Աֆրիկայի աթլետիկայի պատանեկան առաջնությունում՝ զբաղեցնելով հինգերորդ տեղը 2000 մ խոչնդոտներով վազքում։

2015 թվականին նա ոսկե մեդալ է նվաճել Աֆրիկայի աթլետիկայի պատանեկան առաջնությունում։ Նա ավարտել է այդ մրցաշրջանը 8:22,10 րոպե անձնական առավելագույն արդյունքով Լոնդոնի ադամանդե լիգայի մրցաշարում:

2016 թվականի մրցաշրջանում քենիացին աչքի է ընկել ադամանդե լիգայում՝ սկսելով 8:09.25 անձնական լավագույն արդյունքով և Դոհայում զբաղեցնելով երրորդ տեղը: Նույն տարում նա երկրորդն էր Պեկինում Իեզեկիել Քեմբոյից հետո և հաղթել է իր առաջին մրցաշարը Լոզանում՝ Athletissima- ում: 2016 թվականի ամառային Օլիմպիական խաղերի ազգային ընտրական մրցաշարում Կիբիվոտը չի կարողացել որակավորվել քառամյակի մեկնարկի համար:

Աֆրիկայի 2016 թվականի աթլետիկայի առաջնությունում քենիացին նվաճել է իր առաջին մեդալը՝ բրոնզը՝ պարտվելով եթովպացիներ Չալա Բեյոյին և Տոլոսա Նուրգիին։

2019 թվականին Քաթարում կայացած աշխարհի առաջնությունում Կիբիվոտը զբաղեցրել է յոթերորդ տեղը։ 2021 թվականին Աբրահամը մասնակցել է Տոկիոյի ամառային Օլիմպիական խաղերին։ Հաղթարշավում նա 8:19.41 արդյունքով 10-րդն է հասել եզրափակչի ֆինիշ։

2022 թվականին ԱՄՆ-ում կայացած աշխարհի առաջնությունում Կիբիվոտը 8։ 28,95 արդյունքով խոչնդոտներով վազքում զբաղեցրել է հինգերորդ տեղը։

2023 թվականի օգոստոսի 22-ին աշխարհի առաջնությունում բրոնզե մեդալ է նվաճել ստիպլ-չեզում: Բուդապեշտում նա տարածությունն անցել է 8:11.98 րոպեում։

## Անձնական արդյունքներ

## Ծանոթագրություններ

 

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Քենիացի մարզիկներ
Սվևա Ալվիտի

**Սվևա Ալվիտի** (, ), իտալացի դերասանուհի, նախկին մոդել:

## Վաղ տարիներ
Ալվիտին ծնվել է 1984 թվականի հուլիսի 14-ին Հռոմում։ Նա մասնակցել է Model Elite Look 2001 նորաձևության մրցույթին Իտալիայում՝ զբաղեցնելով երկրորդ հորիզոնականը: Այնուհետև տեղափոխվել է Նյու Յորք, որտեղ սովորել է դերասանություն և աշխատել որպես մոդել: Իր մոդելային կարիերայի ընթացքում ապրել է Սինգապուրում, Արգենտինայում, Թաիլանդում և Հոնկոնգում։ Հարցազրույցներից մեկում Ալվիտին հայտարարել է, որ թողել է մոդելային բիզնեսը և այժմ ֆոտոշարքեր է անում միայն ֆիլմերը գովազդելու համար։

## Կարիերա
2012 թվականին Ալվիտին որպես դերասանուհի առաջին անգամ հանդես է եկել AmeriQua ֆիլմում։ 2013 թվականին նկարահանվել է իտալերեն «Niente può fermarci» և «Buongiorno papà» ֆիլմերում, 2014 թվականին նկարահանվել է «Աղջիկը տեսախցիկով» ֆիլմի գլխավոր դերում։

2016 թվականին խաղացել է «Սեր և կիրք. Դալիլա» կենսագրական ֆիլմում: Թեև ֆիլմը ֆրանսերեն է եղել, սակայն Ալվիտին մինչև իր դերը խաղալը ֆրանսերեն չէր խոսում։ Օրական վեց ժամ ֆրանսերեն է սովորել ասելով՝ «շատ օրեր ես լաց էի լինում և պատրաստ էի հանձնվել»։ Նա լեզուն սովորել է վեց ամսում: Ֆիլմում նրա խաղը արժանացել է քննադատների լավ գնահատանքին։

## Անձնական կյանք
Ալվիտին հարաբերությունների մեջ է եղել դերասան Էնթոնի Դելոնի հետ, նրանք սկսել են հանդիպել 2019 թվականի հուլիսին: 2020 թվականի սեպտեմբերին նրանք հայտարարել են իրենց նշանադրության մասին Paris Match ամսագրին տված հարցազրույցի ժամանակ։ 2021 թվականին Դելոնը հայտարարել է նրանց նշանադրությունը չեղյալ լինելու մասին։

## Ծանոթագրություններ

## Արտաքին հղումներ

Կատեգորիա:Իտալացի դերասանուհիներ
Կատեգորիա:Իտալացի մոդելներ
Կատեգորիա:Ֆոտոմոդելներ
Զառնել Հյուզ

**Զառնել Հյուզ** (, ), ծագումով Անգիլիայից բրիտանացի մարզիկ, որը մասնագիտացած է արագավազքում, Եվրոպայի քառակի չեմպիոն, Համագործակցության խաղերի կրկնակի հաղթող, Եվրոպայի ռեկորդակիր 4x100 մետր փոխանցումավազքում։ 2024 թվականի Օլիմպիական խաղերի բրոնզե մեդալակիր:

## Կենսագրություն
Զառնել Հյուզը ծնվել է Անգիլիայի Վալլի քաղաքում, մայրը եղել է տնային տնտեսուհի, իսկ հայրը՝ տաքսու վարորդ։ Հյուզը բացահայտել է սպորտի իր տաղանդը 10 տարեկանում, երբ հաղթել է մի քանի մրցավազքում տեղական դպրոցական սպորտային օրվա ընթացքում: Առաջին միջազգային մրցումը եղել է Անգիլիայում 2010 թվականի CARIFTA խաղերում, երբ 14 տարեկան էր. 100 մետր վազքում զբաղեցրել է ութերորդ հորիզոնականը։ Հաջորդ տարի գրավել է վեցերորդ հորիզոնականը 2011 CARIFTA խաղերում:

2018 թվականին Բեռլինում կայացած Եվրոպայի առաջնությունում ոսկի է նվաճել 100 մետր և 4x100 մետր փոխանցումավազքում։ 100 մետր եզրափակչում սահմանել է Եվրոպայի առաջնության ռեկորդ (9,95):

2023 թվականին Բուդապեշտում կայացած աթլետիկայի աշխարհի առաջնությունում բրիտանացի մարզիկը 100 մետր մրցավազքում 9,88 վայրկյան արդյունքով նվաճել է աշխարհի առաջնության բրոնզե մեդալը։

## Ծանոթագրություններ

## Արտաքին հղումներ
* 

 
Կատեգորիա:Բրիտանացի թեթևատլետներ
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Ալիշեր Յուսուպով

**Ալիշեր Յուսուպով** (, ), ուզբեկ ձյուդոիստ, 2024 թվականի ամառային օլիմպիական խաղերի բրոնզե մեդալակիր, 2023 և 2024 թվականների աշխարհի առաջնությունների անհատական մրցումների մեդալակիր, 2022 թվականի ամառային ասիական խաղերի մեդալակիր։

## Կենսագրություն
Յուսուպովը զբաղեցրել է երրորդ հորիզոնականը 2017 թվականի մինչև 21 տարեկանների Ասիայի առաջնությունում և հինգերորդը նույն տարի աշխարհի պատանեկան առաջնությունում՝ 100 կիլոգրամ քաշային կարգում։ 2018 թվականին զբաղեցրել է երկրորդ հորիզոնականը Ասիայի մինչև 21 տարեկանների առաջնությունում։

2023 թվականին հաղթել է Տաշքենդի «Մեծ սաղավարտի» մրցաշարում։

2023 թվականին Դոհայում կայացած աշխարհի առաջնությունում նվաճել է բրոնզե մեդալ 100 կգ քաշային կարգում։ Երրորդ տեղի համար պայքարում հաղթել է ճապոնացի մրցակցին՝ Կոկորո Կագեուրային։

Չինաստանում 2022 թվականի ամառային ասիական խաղերում 100 կգ-ից բարձր քաշային կարգում նվաճել է բրոնզե մեդալ՝ երրորդ տեղի համար պայքարում հաղթելով ճապոնացի Հյուգա Օտային։ Ուզբեկստանի հավաքականի կազմում խառը թիմային մրցաշարում նա նույնպես բրոնզե մեդալ է նվաճել։

2024 թվականի գարնանը Արաբական Միացյալ Էմիրություններում կայացած աշխարհի նախաօլիմպիական առաջնությունում Ալիշերը նվաճել է աշխարհի առաջնության բրոնզե մեդալը։ Երրորդ տեղի համար պայքարումհա ղթել է կուբացի մրցակցին՝ Էնդի Գրանդային։

2024 թվականին Փարիզում կայացած ամառային Օլիմպիական խաղերում Ալիշերը նվաճել է բրոնզե մեդալ՝ երրորդ տեղի համար պայքարում հաղթելով ճապոնացի մարզիկ Տացուրի Սաիտոյին։

## Ծանոթագրություններ

## Արտաքին հղումներ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ուզբեկ ձյուդոիստներ
Էմանուիլ Կարալիս

**Էմանուիլ Կարալիս** (, ), հույն ձողացատկորդ: Պրոֆեսիոնալ մակարդակում սկսել է հանդես գալ 2015 թվականին, դարձել է փակ աշխարհի առաջնության բրոնզե մեդալակիր, 2024 թվականի Եվրոպայի առաջնության արծաթե մեդալակիր, Եվրոպայի փակ առաջնության արծաթե մեդալակիր, Բալկանների կրկնակի չեմպիոն, Հունաստանի բազմակի չեմպիոն, Տոկիոյի Ամառային օլիմպիական խաղերի մասնակից։

## Կենսագրություն
Էմանուել Կարալիսը ծնվել է 1999 թվականի հոկտեմբերի 20-ին Հունաստանի Խանիա քաղաքում։  Նրա հայրը հույն է, իսկ մայրը՝ ուգանդացի։ 

Միջազգային մակարդակում առաջին լուրջ հաջողությանը հասել է 2015 թվականի մրցաշրջանում, երբ ընդգրկվել է Հունաստանի հավաքականի կազմում և հանդես է եկել Կալիում կայացած աշխարհի պատանեկան առաջնությունում, որտեղ ձողացատկի մրցումներում նվաճել է բրոնզե մեդալ։ 

2016 թվականին նույն մարզաձևում հաղթել Է Թբիլիսիում կայացած Եվրոպայի պատանեկան առաջնությունում, դարձել է չորրորդը Բիդգոշչում կայացած պատանիների աշխարհի առաջնությունում։ 

2017 թվականին Բելգրադում կայացած Եվրոպայի փակ առաջնությունում զբաղեցրել է 11-րդ տեղը, ձախողել է բոլոր փորձերը Գրոսետոյում կայացած Եվրոպայի պատանեկան առաջնությունում, մասնակցել է Լոնդոնում կայացած աշխարհի առաջնությանը:

2018 թվականին Բիրմինգհեմի աշխարհի փակ առաջնությունում դարձել է հինգերորդը:

2019 թվականին Գլազգոյում կայացած Եվրոպայի փակ առաջնությունում դարձել է չորրորդը, նվաճել է արծաթե մեդալ Եվլայում կայացած Եվրոպայի երիտասարդական առաջնությունում, Պրավեցում կայացած Բալկանների առաջնությունում գերազանցել է բոլոր մրցակիցներին, հանդես է եկել Դոհայում կայացած աշխարհի առաջնությունում։
2021 թվականին հաղթել է Սմեդերևոյում կայացած Բալկանների առաջնությունում, ստացել արծաթ Տալլինում կայացած Եվրոպայի երիտասարդական առաջնությունում։  Մի շարք հաջող ելույթների շնորհիվ արժանացել է Տոկիոյի Ամառային օլիմպիական խաղերում երկրի պատիվը պաշտպանելու իրավունքին՝ ձողացատկի եզրափակչում ցույց տալով 5,80 մետր արդյունք և մրցումների ամփոփիչ արձանագրությունում զբաղեցնելով չորրորդ հորիզոնականում:

2022 թվականին մասնակցել է Օրեգոնում կայացած աշխարհի առաջնությանը և Մյունխենում կայացած Եվրոպայի առաջնությանը, բայց երկու դեպքում էլ եզրափակիչ դուրս չի եկել։ 

2023 թվականին դարձել է արծաթե մեդալակիր Ստամբուլում կայացած Եվրոպայի փակ առաջնությունում և Կրակովի Եվրոպական խաղերում։  Մասնակցել է Բուդապեշտում կայացած աշխարհի առաջնությանը, որտեղ, սակայն, ոչ մի արդյունք ցույց չի տվել։ 

2024 թվականին Գլազգոյում կայացած աշխարհի առաջնությունում բրոնզե մեդալ է նվաճել և ընտրվել է Փարիզի Օլիմպիական խաղերի համա։

## Ծանոթագրություններ

  
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Հույն մարզիկներ
Անդի Դիուֆ

**Անդի Ալյուն Դիուֆ** (, ), ֆրանսիացի ֆուտբոլիստ, «Լանս» ակումբի հենակետային կիսապաշտպան։

## Ակումբային կարիերա
Ծնունդով Նանտերից (Փարիզի արվարձան) է։ Հանդես է եկել փարիզյան «Գարեն-Կոլոմբ», «Պարի Սեն-Ժերմեն» և «Բուլոն-Բիանկուր» "ակումբների երիտասարդական թիմերում։  2018 թվականի հուլիսին դարձել է «Ռենի» երիտասարդական թիմի խաղացող։  2021 թվականի մայիսի 9-ին նշել է իր նորամուտը «Ռենի» հիմնական կազմում՝ փոխարինելով Մարտեն Տերյեին Ֆրանսիայի Լիգա 1-ի «Պարի Սեն Ժերմենի» դեմ խաղում։

## Կարիերան հավաքականում
2019 թվականին նշել է իր նորամուտը Ֆրանսիայի մինչև 17 տարեկանների հավաքականի կազմում։  Ֆրանսիայի օլիմպիական հավաքականի կազմում դարձել Է Փարիզի Օլիմպիական խաղերի արծաթե մեդալակիր։

## Անձնական կյանք
Դիուֆը ծնվել է Ֆրանսիայում՝ Սենեգալից գաղթած ծնողների ընտանիքում։

## Ծանոթագրություններ

## Արտաքին հղումներ
* Ֆուտբոլիստի էջը  «Ռեն» ակումբի կայքում
 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:Բազելի ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Ֆրանսիացի ֆուտբոլիստներ
Անդրեյ Կովալյով

**Անդրեյ Վլադիմիրովիչ Կովալյով** (, ), ուկրաինացի ֆուտբոլիստ, կիսապաշտպան։

## Խաղային կարիերա
Կիևի «Լոկոմոտիվ» ֆուտբոլային ակումբի սան: Առաջին մարզիչը եղել է Սերգեյ Պավլովիչ Վելիչկոն։ Պրոֆեսիոնալ կարիերան սկսել է Տերնոպոլի «Նիվայում»։ Այդ թիմում որոշ խաղերում 19-ամյա երիտասարդին հաջողվել է լավագույնը լինել խաղադաշտում։ 2011-2013 թվականներին Կովալյովը խաղացել է Ռուսլան Զաբրանսկու ղեկավարությամբ ՄՖԿ «Նիկոլաևում»։ Այն բանից հետո, երբ «կորաբելովը» գլխավորել է Օլեգ Ֆեդորչուկը, ևս երկու թիմակիցների հետ տեղափոխվել է Խարկովի «Հելիոս»։ «Սոլնեչնոյեի» կազմում Անդրեյը մասնակցել է 20 հանդիպման, սակայն խաղային սխեմայի փոփոխությամբ դադարել է ընդգրկվել թիմի կազմում։ Դրան զուգահեռ «Նիկոլաև» է վերադարձել Զաբրանսկին։ Նշանակումից հետո տված հարցազրույցներից մեկում Կովալյովին անվանել է այն ֆուտբոլիստների թվում, որոնց կցանկանար վերադարձնել ակումբ առաջին հերթին։

2015-ի ամռանը Կովալյովը վերադարձել է Նիկոլաև: «Կորաբելովի» կազմում 2015/16 մրցաշրջանում կիսապաշտպանը «Հելիոսի» կազմում մասնակցել է առաջնության 27 հանդիպման՝ նախորդ 13-ի դիմաց: Ամփոփելով մրցաշրջանը՝ Sport Arena պորտալի սյունակագիր Յուրի Օստրումովը Կովալյովին անվանել է «կորաբելովի» գլխավոր աստղ և նշել, որ «Նիկոլաևում 26-ամյա կիսապաշտպանի համար... պատրաստ են ... քայլել ամբողջ ընտանիքներով։ Տեղի երկրպագուների համար նա ոչ միայն թիմի առաջատարն է և նրա առաջնորդը ֆուտբոլի դաշտում, այլ նաև կուռք նրա սահմաններից դուրս»։ Հաջորդ մրցաշրջանում Կովալյովը «Նիկոլաևի» կազմում 2017 թվականի ապրիլի 26-ին Ուկրաինայի գավաթի կիսաեզրափակչում խաղացել է Կիևի «Դինամոյի» դեմ.

## Ձեռքբերումներ
* Ուկրաինայի Գավաթի Կիսաեզրափակիչ՝ 2016/17

## Ծանոթագրություններ

 
Կատեգորիա:Ուկրաինացի ֆուտբոլիստներ
Լեսլի Ուգոչուկվու

**Լեսլի Չիմուանյա Ուգոչուկվու** (, ), ֆրանսիացի ֆուտբոլիստ, «Չելսիի» կիսապաշտպան, որը վարձավճարով հանդես է գալիս «Սաութհեմփթոնի» կազմում:

## Ակումբային կարիերա
Ուգոչուկվուն ծնունդով Ռենից է։ Հանդես է եկել տեղի «Ռեն», «Նորթ Ուեսթ» և «Ստադ Ռեն» ակումբներում։  2020 թվականի հուլիսի 1-ին կնքել է իր առաջին պրոֆեսիոնալ պայմանագիրը ակումբի հետ։  2021 թվականի ապրիլի 25-ին նշել է իր նորամուտը «Ռենի» հիմնական կազմում ֆրանսիական Լիգա 1-ի «Դիժոնի» դեմ խաղում՝ փոխարինելով Ստիվեն Ն՚Զոնզիին։ 2023 թվականին տեղափոխվել է «Չելսի» 27,5 միլիոն եվրոյով։ Պայմանագիրը նախատեսվել է մինչև 2030 թվականը:

## Կարիերան հավաքականում
2021 թվականին նշել Է իր նորամուտը Ֆրանսիայի մինչև 18 տարեկանների հավաքականում։  Ֆրանսիայի օլիմպիական հավաքականի կազմում դարձել Է Փարիզի Օլիմպիական խաղերի արծաթե մեդալակիր։

## Ծանոթագրություններ

## Արտաքին հղումներ
* Ֆուտբոլիստի էջը Ֆրանսիայի ֆուտբոլի ֆեդերացիայի կայքում

Կատեգորիա:Անգլիայի լեգեոներ ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռենի ֆուտբոլիստներ
Կատեգորիա:Սաութհեմփթոնի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Բիգ Հորն շրջան (Վայոմինգ)

**Բիգ Հորն շրջան** (), ԱՄՆ Վայոմինգ նահանգի 23 շրջաններից մեկը։ Ընդհանուր տարածքը 8.180 քառակուսի կիլոմետր է: 2020 թվականի տվյալներով բնակչության թվաքանակը եղել է 11 521։ Շրջկենտրոնն է Բեյսին բնակավայրը։ Կազմավորվել է 1896 թվականին։ Կոչվել է Բիգ Հորն (Մեծ եղջյուր) լեռնաշղթայի անունով, լեռնաշղթա, որով ձևավորվում է այս շրջանի արևելյան սահմանագիծը:

## Ժողովրդագրություն

2000 թվականի մարդահամարի տվյալներով
շրջանի բնակչության թվաքանակը եղել է 11 461, բոլորը՝ գյուղական բնակիչներ:

## Պատկերասրահ

Big Horn County Courthouse, Wyoming.jpg|
2003-08-16 View across Meadowlark Lake.jpg|
Bighorncanyonsmnps.jpg


## Ծանոթագրություններ

## Արտաքին հղումներ
* Շրջանի կայքէջը
* Big Horn County, Wyoming Sheriff's Office

Կատեգորիա:1896 հիմնադրումներ ԱՄՆ-ում
Կատեգորիա:ԱՄՆ-ի շրջաններ
Կատեգորիա:Վայոմինգ
Դոջո

**Դոջո**, (道場) սրահ, որը նախատեսված է խորը և փորձառական ուսուցման կամ մեդիտացիայի համար, ավանդաբար մարտարվեստների ոլորտում։ Այս տերմինը ճապոներեն բառացիորեն նշանակում է «Ճանապարհի վայր»։
ձախից|մինի|''Կենդո'' ''դոջո'', Տոկիո

## Պատմություն

*Դոջո* բառը ծագել է բուդդիզմից։ Սկզբում *դոջոն* տաճարներին կից ֆորմալ ուսուցման վայր էր։ Տերմինը ավարտվում է «-դո» վերջնածանցով, որը նշանակում է «ճանապարհ» կամ «ուղի»: Երբեմն մեդիտացիայի սրահները, որտեղ զեն բուդդիստները զբաղվում են զազեն մեդիտացիայով, կոչվում էին *դոջո*։ Այլընտրանքային *զեն-դո* տերմինն ավելի լայնորեն է օգտագործվում: Միջազգային Զենի ասոցիացիայի հետ կապված եվրոպական *Սոտո [[Զեն]]* խմբերը իրենց մեդիտացիայի սրահները նկարագրելու համար գերադասում են օգտագործել *դոջո* տերմինը *զեն-դոյ*ի փոխարեն, ինչպես դա անում էր իրենց հիմնադիր վարպետ Տայսեն Դեշիմարուն:

Ճապոնիայում ֆիզիկական պատրաստվածության ցանկացած հաստատություն կարելի է անվանել *դոջո*։ Արևմուտքում *դոջո* տերմինը օգտագործվում է բացառապես ճապոնական մարտարվեստների համար, ինչպիսիք են *<bdi>[[Այկիդո|այկիդոն]]</bdi>*, *<bdi>[[Ձյուդո|ձյուդոն]]</bdi>*, *<bdi>[[Կարատե|կարատեն]]</bdi>* և այլն։

## Զեն բուդդիզմ
*Դոջո* տերմինը երբեմն օգտագործվում է մեդիտացիայի սրահների համար, որտեղ զեն բուդդիստները զբաղվում են զազեն մեդիտացիայով։ 

## Ծանոթագրություններ

Կատեգորիա:Բուդդայականության հասկացություններ
Կատեգորիա:Կարատե
Կատեգորիա:Ճապոներեն բառեր և արտահայտություններ
Կատեգորիա:Ճապոնիայի ճարտարապետություն
Կատեգորիա:Ճապոնիայի մշակույթ
Կատեգորիա:Ճապոնիայի շենքեր և կառույցներ
Կատեգորիա:Մարտական արվեստներ
Կատեգորիա:Սպորտային կառույցներ
Դելուլու (սլենգ)

**Դելուլու** (), համացանցային սլենգ տերմին, որն օգտագործվում է նկարագրելու այն համոզմունքը, որ մարդը կարող է ազդել սեփական ճակատագրի վրա բացահայտ կամքի ուժի միջոցով: Տերմինն առաջացել է անգլերեն «delusional» բառից, այն սկզբում տարածում է գտել քեյ փոփ համայնքներում, որտեղ *delulu* տերմինը օգտագործվում է նշելու այն անհատներին, որոնք եղել են պարասոցիալական հարաբերությունների մեջ հայտնիների հետ և հույս ունեցել երբևէ հանդիպել նրանց: Տերմինը հետագայում ընդունվել է Z և Ալֆա սերունդների կողմից՝ ՏիկՏոկի վիրուսային արտահայտությունների տարածումից հետո, ինչպիսին է «delulu is the solulu» (դելուլուն լուծումն է) բառակապակցությունը, ինչը ենթադրում է, որ ինքնավստահությունը բանալին է սեփական երազանքներին հասնելու համար, որքան էլ որ այն հեռու լինի: **' և **' համապատասխանաբար  «solution» (լուծում) և «truth» (ճշմարտություն) ժարգոնային տերմիններն են, դրանք ձևավորվել են *delulu-*ից հետո:

## Ծագում
Անգլերեն «delusional» բառից ստացված «delulu» տերմինն իր ծագումն ունի քեյ փոփ մշակույթով տարված ինտերնետային համայնքներում, ինչպիսիք են OneHallyu հարթակը, որը եղել է ակտիվ 2013-2014 թվականներին։ Այս հարթակները եղել են հայտնի իրենց տոքսիկությամբ, իսկ «delulu» տերմինը հաճախ օգտագործվել է նվաստացուցիչ ձևով: Օգտագործված որպես ածական կամ գոյական՝ այն վերաբերել է այն անհատներին, որոնք ունեցել են անիրատեսական հույսեր հանդիպելու հայտնի մարդկանց, որոնց երկրպագուներն էին, ինչը ցույց է տալիս պարասոցիալական հարաբերություն, որը բնութագրվում է զառանցական համոզմունքներով։ Տերմինը հաճախ օգտագործվել է նաև օգտատերերի կողմից՝ իրենք իրենց մոլորված լինելու մասին կատակելու համատեքստում։

## Ժամանակակից օգտագործում
2022 թվականի վերջից տերմինը վերածնվել է Z և Ալֆայի սերունդների շրջանում՝ տարբեր վիրուսային շնորհիվ՝ այնպիսի հարթակներում, ինչպիսիք են ՏիկՏոկը և Ինստագրամը: 2023 թվականի դեկտեմբերի դրությամբ TikTok-ը գրանցել է #delulu հեշթեգի ավելի քան հինգ միլիարդ դիտում։ Բազմաթիվ հեղինակներ ընդունել են «delulu» տերմինը, այդ թվում՝ ներառելով այն որպես իրենց կարճ տեսանյութերի մաս։ «Delulu is the solulu» արտահայտությունը ստեղծվել է ազդեցիկ մարդկանց կողմից, ինչը ենթադրում է, որ ինքնավստահությունը կարիերայի որոշումների լուծումն է։

Չնայած իր նվաստացուցիչ ծագմանը, տերմինը նոր իմաստ է ստացել։ Իր ժամանակակից ձևով այն օգտագործվում է նշելու այն համոզմունքը, որ մարդը կարող է ազդել սեփական ճակատագրի վրա բացահայտ կամքի ուժի միջոցով՝ զուգահեռներ անցկացնելով 2000-ականներին Օփրա Ուինֆրիի կողմից սկսված «մանիֆեսթինգի» շարժմանը կամ «կեղծիր, մինչև հասնես դրան» արտահայտությանը, որը եղել է տարածված 1970-ականներին։

## Ծանոթագրություններ

Կատեգորիա:Համացանցային ժարգոն
Կատեգորիա:Նորաբանություններ
Կատեգորիա:Սլենգ
Կատեգորիա:Քեյ փոփ
Վարդանանց (բժշկության կենտրոն)

**«Վարդանանց» նորարարական բժշկության կենտրոն** (Վարդանանց ՆԲԿ, «ԱՐԻՆՏԵՐԼԵՎ» ՓԲԸ), բազմապրոֆիլ բժշկական կենտրոն Հայաստանում: Հիմնադրվել է 2005 թվականին:

Կենտրոնի համահիմնադիրը և գլխավոր տնօրենը նախկին առոջապահության նախարար Լևոն Ալթունյանն է:

## Պատմություն
«Վարդանանց» նորարարական բժշկության կենտրոնը մասնավոր բժշկական կենտրոն է, որի նպատակը ի սկզբանե եղել է «Կամավոր բժշկական ապահովագրություն» ծրագրով կցագրված քաղաքացիներին ամբուլատոր ծառայություններ մատուցելը:

## Գործունեություն
Կենտրոնը ներկայումս սպասարկում է օրական մոտ 1150 այցելուի, ունի մոտ 150 հոգանոց բժիշկների թիմ:

Կենտրոնը մատուցում է ամբուլատոր մասնագիտական խորհրդատվություններ, ինչպես նաև իրականացնում լաբորատոր, ռադիոլոգիական և գործիքային տարբեր հետազոտություններ:

2016 թվականին Առողջապահության նախարարության հետ կնքվել է «Դժվարամատչելի ախտորոշիչ հետազոտություններ» ծրագրի շրջանակում կենտրոնին ֆինանսավորում հատկացնելու մասին:  

«Ամբեր կապիտալ ԵՄ-Հայաստան ՓՄՁ հիմնադրամը» Երևանում 3 նոր հաստատությունների և մինչև 15 մարզային փոքր կլինիկաների գործարկման համար 3 միլիոն դոլարի ներդրում է կատարել կենտրոնում:

## Մասնաճյուղեր
«Վարդանանց» նորարարական բժշկության կենտրոնի առաջին մասնաճյուղը և այժմյան գլխամասը գտվում է Երևանում (Վարդանանց փողոց): Հետագայում ևս մեկ մասնաճյուղ է բացվել Երևանում և երկու մասնաճյուղեր մարզերում՝ Վանաձորում և Սևանում:

## Ծանոթագրություններ

Կատեգորիա:Հիվանդանոցներ
Օլբանի շրջան (Վայոմինգ)

**Օլբանի շրջան** (.  ),.  ԱՄՆ Վայոմինգ նահանգի 23 շրջաններից մեկը։ Ընդհանուր տարածքը 11 160 քառակուսի կիլոմետր է: 2020 թվականի տվյալներով բնակչության թվաքանակը եղել է 37.066։ Շրջկենտրոնն է Լարամի բնակավայրը. հենց այստեղ է գործում Վայոմինգի համալսարանը։ Շրջանը կազմավորվել է 1869 թվականին։ Կոչվել է ԱՄՆ Նյու Յորք նահանգի մայրաքաղաք Օլբանիի անունով:

## Ժողովրդագրություն

2000 թվականի մարդահամարի տվյալներով
շրջանի բնակչության թվաքանակը եղել է 32 014, որից քաղաքային բնակչությանը՝ 28 139, գյուղական բնակչությանը՝ 3 875:

## Ծանոթագրություններ

## Արտաքին հղումներ
* Marguerite Herman: *[https://www.wyohistory.org/encyclopedia/albany-county-wyoming Albany County.]* In: *[https://www.wyohistory.org/about WyoHistory.org.]*

Կատեգորիա:1869 հիմնադրումներ ԱՄՆ-ում
Կատեգորիա:ԱՄՆ-ի շրջաններ
Կատեգորիա:Վայոմինգ
Չան Յանի

**Չան Յանի** (Chang Yani, ), չինացի ջրացատկորդուհի:

## Կարիերա
Չանը հաղթել է 2016 թվականի Լողի միջազգային ֆեդերացիայի ջրացատկի աշխարհի խաղերում բոլոր չորս փուլերը 10 մետրանոց խառը հարթակում համաժամանակյա միջոցառման ժամանակ Թայ Սյաոհուի հետ միասին: 2017 թվականի Լողի միջազգային ֆեդերացիայի ջրացատկի աշխարհի խաղերում Չանը 2 ոսկե մեդալ է նվաճել Ռեն Քյանի հետ միասին կանանց 10 մետրանոց հարթակի համաժամանակյա մրցաձևում։  

Շի Տինմաոյի հետ միասին նա երկու ոսկե մեդալ է նվաճել կանանց համաժամանակյա 3-մետրանոց ցատկահարթակի մրցաշարում: Զույգը դարձել է աշխարհի չեմպիոն 2017 թվականի Բուդապեշտում անցկացվող ջրային աշխարհի առաջնությունում։ Նրանք նաև նվաճել են ոսկին 2018 թվականի Լողի միջազգային ֆեդերացիայի ջրացատկի աշխարհի գավաթում և 2018 թվականի Ասիական խաղերում:  

2019 թվականի ջրային սպորտի աշխարհի առաջնությունում Չանը մասնակցել է 1-մետրանոց ցատկահարթակի եզրափակչին, որտեղ գրավել է վեցերորդ հորիզոնականը։ Նույն կարգում Չանը 2019 թվականի Ռազմական համաշխարհային խաղերում արծաթ է նվաճել։

2024 թվականին Փարիզում անցկացվող ամառային Օլիմպիական խաղերում Չանը Չեն Յիվենի հետ միասին նվաճել են իրենց առաջին օլիմպիական ոսկե մեդալները կանանց համաժամանակյա 3 մետրանոց ցատկահարթակում 2024 թվականի հուլիսի 28-ին։ Այնուհետև նա նվաճել է բրոնզը կանանց 3 մ ցատկահարթակի ժամանակ, չնայած «առաջին երերուն ցատկին, որը նրան դասել էր մրցաշարային աղյուսակի ստորին հատվածում»։

## Ծանոթագրություններ

## Արտաքին հղումներ

*

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Անձինք այբբենական կարգով
Կատեգորիա:Ապրող անձինք
Մարդու իրավունքների միջազգային օրինագիծ

**Մարդու իրավունքների միջազգային օրինագիծը,** անվանվել է ի պատիվ  ՄԱԿ-ի գլխավոր ասամբլեայի 217 (3) բանաձևի և ՄԱԿ-ի կողմից ընդունված երկու միջազգային պայմանագրերի։ Այն կազմված է Մարդու իրավունքների համընդհանուր հռչակագրից (ընդունվել է 1948 թ․-ին) և Քաղաքացիական և քաղաքական իրավունքներից (ICCPR, 1966), երկու կամընտիր արձանագրություններից և Տնտեսական, սոցիալական և մշակութային իրավունքների միջազգային դաշնագրից (ICESCR, 1966)։ Այս երկու դաշնագրերն էլ ուժի մեջ են մտել 1976 թվականին, երբ դրանք վավերացվել են բավարար թվով երկրների կողմից։

Սկզբում, տարբեր կարծիքներ հնչեցին այն մասին, թե ինչ ձև պետք է ստանա իրավունքների օրինագիծը: 1948 թվականին, Գլխավոր ասամբլեան նախատեսում էր օրինագծում ներառել մարդու իրավունքների համընդհանուր հռչակագիրը, միասնական դաշնագիրը և դրա իրականացման։ Խմբագրական կոմիտեն որոշեց պատրաստել երկու փաստաթուղթ՝ մեկը հռչակագրի տեսքով, որը կներկայացնի Մարդու իրավունքների ընդհանուր սկզբունքները կամ չափանիշները․ մյուսը՝ կոնվենցիայի տեսքով, որը կսահմաներ հատուկ իրավունքներ և դրանց սահմանափակումներ։  

Ըստ այդմ, կոմիտեն Մարդու իրավունքների հանձաժողովին է ներկայացրել միջազգային հռչակագրի և մարդու իրավունքների միջազգային կոնվենցիայի հոդվածների նախագծեր։ 1947 թվականին դեկտեմբերին, իր երկրորդ նստաշրջանում հանձնաժողովը որոշեց կիրառել «Մարդու իրավունքներ միջազգային օրինագիծ» տերմինը մի շարք նախապատրաստվող փաստաթղթերի վրա և ստեղծեց երեք աշխատանքային խումբ՝ մեկը հռչակագրով, իսկ մեկը՝ կոնվենցիայով (որը վերանվանվեց «դաշնագիր»), իսկ մյուսը՝ «մարդու իրավունքների միջազգային օրինագիծ»։ Հանձանժողովը վերանայեց հռչակագրի նախագիծը 1948 թվականի մայսին-հունիս ամիսների իր երկրորդ նստաշրջանում՝ հաշվի առնելով կառավարություններից ստացված դիտողությունները։ Այնուամենայնիվ, նա ժամանակ չուներ քննարկելու դաշնագիրը կամ դրա իրականացման հարցը։ Հետևաբար, հռչակագիրը ՄԱԿ-ի տնտեսական և սոցիալական խորհհրդի միջոցով ներկայացվեվ Փարիզում հավաքված Միավորված ազգերի կազմակերպության գլխավոր ասամբլեային։ 

Ավելի ուշ դաշնագրի նախագիծը բաժանվես երկու մասի (1952 թվականի Գլխավոր ասամբլեայի որոշմամբ), որոնք տարբերվում են ինչպես իրավունքների ցանկով, այնպես էլ պարտավորությունների աստիճանով․ օրինակ՝ Տնտեսական, սոցիալական և մշակութային իրավունքների միջազգային դաշնագրում ներկայացվում է դրանում առկա իրավունքների «աստիճանական իրացման» մասին։ 1998 թվականին, այն հռչակվել է Ազատության մեծ խարտիա համայն մարդկության համար։

## Ծանոթագրություններ

## Արտաքին հղումներ
*UN OHCHR Factsheet No. 2 The International Bill of Human Rights
*Drafting Committee on an International Bill of Human Rights, 1st session
*Drafting Committee on an International Bill of Human Rights, 2nd session

Կատեգորիա:ՄԱԿ-ի փաստաթղթեր
Կատեգորիա:Մարդու իրավունքներ
Կատեգորիա:Մարդու իրավունքներ ըստ երկրի
Կատեգորիա:Մարդու իրավունքներ ըստ խնդրի
Կատեգորիա:Մարդու իրավունքներ ըստ մայրցամաքի
Կատեգորիա:Մարդու իրավունքներ ըստ պատմական երկրի
Կատեգորիա:Մարդու իրավունքների գործիքներ
Քեմբել շրջան (Վայոմինգ)

**Քեմբել շրջան** (), ԱՄՆ Վայոմինգ նահանգի 23 շրջաններից մեկը։ Ընդհանուր տարածքը 12 450 քառակուսի կիլոմետր է, ընդ որում՝ մոտավորապես 10 կմ2-ն ջրածածկ է: 2020 թվականի տվյալներով բնակչության թվաքանակը եղել է 47,026,. այդ ցուցանիշով երրորդ տեղն է գրավում Վայոմինգ նահանգի շրջանների ցանկում։ Շրջկենտրոնն է Ջիլեթ բնակավայրը։ Շրջանը կազմավորվել է 1911 թվականին, Քրուք և Ուեստոն շրջաններից վերցված տարածքների հաշվին։ Կոչվել է Վայոմինգի նախկին նահանգապետերից Ջոն Քեմբելի կամ մորթեղենի առևտրական Ռոբերտ Քեմբելի պատվին:

## Ժողովրդագրություն

2000 թվականի մարդահամարի տվյալներով 
շրջանի բնակչության թվաքանակը եղել է 33 698, որից քաղաքային բնակչությանը՝ 20 560, գյուղական բնակչությանը՝ 13 138:

## Ծանոթագրություններ

## Արտաքին հղումներ
*Շրջանի կայքէջը
* Campbell County Observer Website

Կատեգորիա:1911 հիմնադրումներ ԱՄՆ-ում
Կատեգորիա:ԱՄՆ-ի շրջաններ
Կատեգորիա:Վայոմինգ
Փռյուգներ

**Փռյուգներ** (), Փարիզի 2024 թվականի XXXIII օլիմպիական և Պարալիմպիական խաղերի պաշտոնական թալիսմանները: Ներկայացնում են մի զույգ մարդակերպ փռյուգյան գլխարկներ։

## Պատմություն
### Պատմական համատեքստ
[աջից|մինի|200x200փքս|[Էժեն Դելակրուա|Էժեն Դելակրուայի «Ազատությունը բարիկադներւմ» կտավը (1830) փառաբանում է Հուլիսյան հեղափոխությունը (Լուվր): Մարիանը կրում է փռյուգյան գլխարկը և ներկայացնում է ազատության գաղափարը:]]
Փռյուգիական գլխարկը փափուկ գլխարկ է, սովորաբար կարմիր, որը ավանդաբար կրում էին Փռյուգիայի ազատագրված ստրուկները, Փռյուգիան հնագույն պետություն է, որը գտնվում էր ժամանակակից Թուրքիայի արևմտյան մասում։ 1789 թվականին Բաստիլի գրավումից հետո, որը սկիզբ է դրել Ֆրանսիական հեղափոխությանը, փռյուգյան գլխարկը կրում էին Ֆրանսիայում՝ որպես ազատության խորհրդանիշ, այդ թվում՝ 1924 թվականին Փարիզում կայացած ամառային օլիմպիական խաղերի ժամանակ։ Մարիանը՝ Ֆրանսիայի ազգային խորհրդանիշը, հաճախ պատկերված է փռյուգիական գլխարկով։

### 2024 թվականի խաղեր
2024 թվականի խաղերի թալիսմաններն առաջին անգամ ներկայացվել են 2022 թվականի նոյեմբերի 14-ին։ Կազմակերպիչները դրանք նկարագրել են որպես «սպորտային, խնջույքասեր և նմանատիպ ֆրանսիական»։ Խաղերի կազմակերպման կոմիտեի նախագահ Թոնի Էստանգեն ասել է, որ ընտրվել է «իդեալը», քան կենդանին՝ մանրամասնելով ազատության խորհրդանիշը և գլխարկի նշանակությունը ֆրանսիացիների համար: Նա հավելել է, որ Պարալիմպիկ թալիսմանի հաշմանդամությունը «նաև ուժեղ ուղերձ է ներառականությանը աջակցելու համար»։

## Նկարագրություն
Փռյուգները պատկերված են որպես երկու կարմիր եռանկյունաձև մարդակերպ գլխարկներ։ Նրանք ունեն թեք ձեռքեր, իսկ գագաթները կախված են առաջ։ Նրանց կրծքին տեսանելի է Փարիզ 2024-ի զինանշանը, իսկ աչքերը զարդարված են Ֆրանսիայի դրոշը ներկայացնող եռագույն ժապավեններով՝ հարգանքի տուրք մատուցելով ֆրանսիական կոկարդին։ Օլիմպիական Փռյուգն ունի երկու կապույտ մարզակոշիկ, իսկ Պարալիմպիկ Փռյուգը՝ մեկ ոտքին կարմիր սպորտային կոշիկ, իսկ մյուս ոտքին՝ պրոթեզ։

Նրանցից յուրաքանչյուրն ունի իր բնավորությունը: Օլիմպիական Փռյուգը «խելացի» է «մեթոդական մտքով և հմայիչ հմայքով», մինչդեռ Պարալիմպիկ Փռյուգը «խնջույքի սիրահար է, ինքնաբուխ և մի փոքր դյուրագրգիռ»։

## Ըմբռնում
Ֆրանսիայում Փռյուգներին քննադատել են այն բանի համար, որ թալիսմանի խաղալիք կրկնօրինակների մեծ մասը «արտադրված է Չինաստանում»։ Paris 2024 ապրանքանիշի տնօրեն Ջուլի Մատիխինը պատասխանել է այս քննադատությանը` ասելով, որ «Doudou et Compagnie-ի արտադրած փափուկ խաղալիքների 18 տոկոսը կարտադրվի Բրետանում»։

Փռյուգներին համեմատել են հսկա «սպորտային կոշիկներով համքի»։ Ֆրանսիական Libération թերթը ողջունել է դա որպես հեղափոխական շեղում Էյֆելյան աշտարակի ավանդական ֆալլուսային խորհրդանիշից։
Պատկեր:Phryges_Joly.jpg|Փռյուգ փափուկ խաղալիքի պատրաստման մանրամասներ


## Ծանոթագրություններ

Կատեգորիա:Ազատության խորհրդանիշներ
Կատեգորիա:Ամառային օլիմպիական խաղեր 2024
Կատեգորիա:Հորինված ֆրանսիացիներ
Կատեգորիա:Ֆրանսիական մեծ հեղափոխություն
Կատեգորիա:Ֆրանսիայի մշակույթ
Տեմպուրա

right|thumb|Ծովախեցգետիններով տեմպուրա
՝ ճապոնական խոհանոցի ճաշատեսակ, որը պատրաստվում է ձկներից, ծովամթերքից և բանջարեղենից, որոնք պատված են խմորով և տապակված են տաք ձեթի մեջ։ Մատուցվում է հատուկ սոուսներով։

## Ծագումնաբանություն
«Տեմպուրա» բառը (,  «ժամանակներ») առաջին անգամ օգտագործվել է Պորտուգալիայից եկած միսիոներների՝ հիսուսյանների կողմից՝ նշելու պահքի ժամանակաշրջանը։

Այս անվանումը կապված էր «չորս ժամանակներ» () կոչվող հատուկ պահքի և ապաշխարության օրերի հետ: Այս օրերը ներառում էին տարվա տարբեր եղանակների՝ ամռան, աշնան, ձմռան և գարնան սկզբներին հաջորդող երեքական օրեր, երբ կաթոլիկները պարտավոր էին պահք պահել: Ժամանակի ընթացքում պորտուգալացի միսիոներները tempora բառը նույնպես սկսեցին օգտագործել այլ պահքային օրերի համար: Այս օրերին թույլատրվում էր ուտել ձուկ, բանջարեղեն և ծովամթերք, որոնք հաճախ պատրաստվում էին խմորով պատված և տապակված ձևով: Պորտուգալացիների միջոցով այս պատրաստման եղանակը և անվանումը ներմուծվեց Ճապոնիա, որտեղ էլ լայն տարածում գտավ։

Կարծիք կա, որ տեմպուրան ծագել է պորտուգալական «պեյշինյուշ դա օրտա» ուտեստից, որը նույնպես պատրաստվում էր խմորով պատված և տապակված բանջարեղենից։

## Բաղադրիչներ
Տեմպուրայի խմորի բաղադրիչներն են՝ ցորենի ալյուրը, սոդան, ձուն, ձեթը, աղը և տարբեր համեմունքներ, որոնք խառնվում են սառը ջրի հետ: Ստացված խմորի մեջ ճապոնացիները թաթախում են ծովախեցգետին, ինչպես նաև գազար, սոխ, սունկ, և ապա տապակում տաք ձեթի մեջ։

Բաղադրիչներն են՝ մեկ բաժակ ալյուր, ձու (սառնարանից հանած, սառը լինելը պարտադիր է), ջուր սառնարանից, աղ, սև պղպեղ:

### Պատրաստում
Խորը ամանի մեջ գդալի օգնությամբ խառնեք ալյուրը, ջուրը և ձուն: Ստացված խմորի մեջ թաթախեք գազարի, դդումի, գետնախնձորի, շաղգամի կամ այլ բանջարեղենի մաքուր կտորները, ապա տապակեք տաք բուսական ձեթի մեջ, տեղափոխեք ծծուն թղթի վրա, աղեք, համեմեք և մատուցեք։

## Ծանոթագրություններ


Կատեգորիա:Ազգային ուտեստներ
Կատեգորիա:Զատկվա ուտեստներ
Կատեգորիա:Ծովամթերքով ուտեստներ
Կատեգորիա:Ձկնային ուտեստներ
Կատեգորիա:Ճապոնական խոհանոց
Կատեգորիա:Մսով ուտեստներ
Կատեգորիա:Ուտեստներ
Կատեգորիա:Տապակած ուտեստներ
Սաֆոլկ

**Սաֆոլկ**, հայերեն գրականության մեջ հանդիպում է նաև **Սուֆոլկ** անվանաձևը (,  ), արարողակարգային, ոչ մետրոպոլային կոմսություն Անգլիայի արևելքում։ Մտնում է Արևելյան Անգլիա տարածաշրջանի կազմի մեջ: 2007 թվականի տվյալներով բնակչության թվաքանակը եղել է 709,3 հազար (31-րդ տեղը՝ արարողակարգային կոմսությունների և 13-րդը՝ ոչ մետրոպոլային կոմսությունների մեջ)։ Վարչական կենտրոնը և ամենամեծ բնակավայրը Իփսուիչն է։ Կոմսությունն ունի ոռոգվող ընդարձակ հողատարածքներ: Ճանաչված է նաև Ֆելիքսթոու նավահանգստով, որ Եվրոպայի խոշորագույն կոնտեյներային նավահանգիստներից մեկն է:

## Աշխարհագրություն
Զբաղեցրած տարածքի ընդհանուր մակերեսը  3801 կմ² է (8-րդ տեղը՝ արարողակարգային կոմսությունների և 6-րդը՝ ոչ մետրոպոլային կոմսությունների մեջ): Կոմսության տարածքով հոսում են Ուզ, Ուեյվենի, Սթուր, Օրուել, Սթոումարքեթ և Լոուեսթոֆթ գետերը: Խոշոր բնակավայրերն են  Բերի Սեյնթ Էդմունդսը, Իփսուիչը, Լոուեսթոֆթը, Այը / Eye, Սադբերին / Sudbury:

## Վարչական բաժանում
Կոմսությունը ներառում է հետևյալ 7 շրջանները.

## Տեսարժան վայրեր
* Ֆրամլինհեմ ամրոց
* Օրֆորդի ամրոց
* Սաթթոն Հու
* Տուն ամպերի մեջ

## Պատկերասրահ

RS1497 Waterfront location (32)-lpr.jpg|Իփսուիչի առափնյան
Norman Tower, Bury St Edmunds 01.jpg|Աշտարակ Բերի Սեյնթ Էդմունդսում
Framlingham Castle Sunset.jpg|Ֆրամլինհեմ ամրոցը
House in the Clouds.jpg|Տունն ամպերի մեջ
File:Southwold maisons phare.jpg|Տեսարան Սաութհոլդ ծովափնյա քաղաքից
File:Architectural Detail - Lavenham - Suffolk - England - 09 (28226197172).jpg|Լևենհեմում պահպանված միջնադարյան շինություններ
File:St Edmundsbury Cathedral - geograph.org.uk - 1292400.jpg|Սեյնթ Էդմունդսբերի տաճարը
File:Supposed UFO landing site - Rendlesham Forest - geograph.org.uk - 263104.jpg|Տեսարան Ռենդլշեմ Ֆորեսթից, որտեղ, ըստ որոշ վարկածների, ՉԹՕ է վայրէջք կատարել
File:Beach Front, Aldeburgh - geograph.org.uk - 959856.jpg|Օլդբորոյի առափնյան
File:Kersey - Ancient Cottages.jpg|Հին քոթեջներ Քերսիում


## Ծանոթագրություններ

## Արտաքին հղումներ
* Suffolk County Council
* BBC Suffolk
* Suffolk Observatory — Suffolk’s Vital Statistics
* 1911 Encyclopaedia Britannica: Suffolk
* Visit Suffolk Coast
* List of major Suffolk newspapers
* Suffolk County Council
* 
* Перепись населения Англии и Уэльса 2011 года.

Կատեգորիա:10-րդ դարում հիմնադրված պետություններ և տարածքներ
Կատեգորիա:Անգլիայի կոմսություններ
Կատեգորիա:Ոչ մետրոպոլային կոմսություններ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Հզոր Հայրենիք

**Հզոր Հայրենիք**, քաղաքական կուսակցություն Հայաստանում։ Կուսակցության հիմնադիրը Վարդան Վարդապետյանն է, սակայն 2006 թվականից կուսակցությունը ղեկավարել է Շիրակ Թորոսյանը: Թորոսյանը նաև «Ջավախք» հայրենակցական միության նախագահն է:

## Պատմություն
Կուսակցությունը հիմնադրվել է 1999 թվականին Վրաստանի Ջավախքի շրջանի հայերի կողմից:

Կուսակցությունը մասնակցել է 1999 թվականի Հայաստանի խորհրդարանական ընտրություններին՝ հավաքելով ժողովրդի քվեների 2,30%-ը, սակայն չի կարողացել ստանալ որևէ մանդատ Ազգային ժողովում:

2003 թվականի Հայաստանի խորհրդարանական ընտրություններից հետո կուսակցությունը հավաքել է համաժողովրդական ձայների 3,30%-ը՝ չկարողանալով քաղաքական ներկայացուցչություն ձեռք բերել: Կուսակցությունը 2003 թվականի Հայաստանի նախագահական ընտրություններում աջակցել է Ռոբերտ Քոչարյանին։

Շիրակ Թորոսյանը որոշել է մասնակցել 2007 թվականի Հայաստանի խորհրդարանական ընտրություններին որպես Հայաստանի Հանրապետական կուսակցության թեկնածուների ցուցակի մաս՝ ստանալով մեկ մանդատ Ազգային ժողովում:

Մինչև 2008 թվականի Հայաստանի նախագահական ընտրությունները, կուսակցությունը սատարել է Սերժ Սարգսյանին Հանրապետական կուսակցությունից:

2012 թվականի Հայաստանի խորհրդարանական ընտրություններում կուսակցությունը առաջադրել է Ստեփան Մարգարյանի թեկնածությունը «Բարգավաճ Հայաստանի» նախընտրական ցուցակով, իսկ Շիրակ Թորոսյանը՝ Հանրապետական կուսակցության ընտրացուցակով։ 

2018 թվականի Հայաստանի խորհրդարանական ընտրություններից առաջ կուսակցությունը հայտարարել է, որ այլևս չի սատարելու Հայաստանի Հանրապետական կուսակցությանը։ Շիրակ Թորոսյանը հայտարարել է Նիկոլ Փաշինյանին աջակցելու մասին: Թորոսյանի հայտարարությունից հետո Հանրապետական կուսակցությունը որոշել է խզել բոլոր կապերը Թորոսյանի հետ: Թորոսյանը 2018 թվականի ընտրություններին մասնակցել է «Իմ քայլը» դաշինքով որպես անկուսակցական թեկնածու:

Շիրակ Թորոսյանը հայտարարել է 2021 թվականի Հայաստանի խորհրդարանական ընտրություններին Նիկոլ Փաշինյանի «Քաղաքացիական պայմանագիր» ընտրական ցուցակով մասնակցելու մտադրության մասին:

## Գաղափարախոսություն
Կուսակցությունը աջակցում է Հայաստանի և հայկական սփյուռքի միջև կապերի ամրապնդմանը, ինչպես նաև երկրի տնտեսական զարգացման ամրապնդմանը: 2017 թվականի հոկտեմբերին, նախքան Հայաստան-ԵՄ Համապարփակ և ընդլայնված գործընկերության համաձայնագրի ստորագրումը, Շիրակ Թորոսյանը հայտարարել է՝ «փաստաթղթում սա նոր ազդակ կդառնա Արևմուտքի հետ նոր տիպի հարաբերություններ կառուցելու համար»:

## Տես նաև
* Հայաստանի քաղաքականություն

## Ծանոթագրություններ

Կատեգորիա:Հայաստանի կուսակցություններ
Ոստիկանի խոսքը (ֆիլմ)

**«Ոստիկանի խոսքը»** (), ֆրանսիացի կինոռեժիսոր, խմբագիր և գրող Ժոզե Պինհեյրոյի 1985 թվականին նկարահանած քրեական գեղարվեստական ​​ֆիլմը, որի պրոդյուսերն ու գլխավոր դերակատարն Ալեն Դելոնն է։ Դա նշանավորել է Դելոնի վերադարձը մարտաֆիլմեր ավելի ինտիմ ֆիլմերին նվիրված ժամանակաշրջանից հետո։

## Սյուժե
Ոստիկանության աշխատակից Դենիել Պրատի կինը մահացել է, սակայն հանցագործությունը մնացել է չբացահայտված։ Նա թողնում է ոստիկանի իր աշխատանքը և գնում Աֆրիկա՝ հույս ունենալով բուժել իր հուզական վերքերը։

Նախկին ոստիկանը տաս տարի անց Աֆրիկայում իմանում է Լիոնում իր աղջկա սպանության մասին։ Նա վերադառնում է Ֆրանսիա և սկսում իր մասնավոր հետաքննություն։ Պարզվում է, որ նրա դստեր մահվան մեջ մեղավոր է հանցագործներին ոչնչացնող մարդկանց առեղծվածային խումբը, որի ղեկավարն իր ընկերն է՝ ոստիկանության կոմիսար Ստեֆան Ռայները։

## Դերերում
*Ալեն Դելոն-Դենիել Պրատ
*Ժակ Պերին-Ստեֆան Ռայներ
*Ֆիոնա Ժելին-Սաբինա Կլեման
*Եվա Դարլան-Դոմինիկ Ռեյներ
*Ժան-Ֆրանսուա Ստևենեն-Սիլվեն Դյուբորդ
*Վինսենթ Լինդոն-Դաքս
*Դոմինիկ Վալերա-Բրիս

## Ծանոթագրություններ

## Արտաքին հղումներ
* «Слово полицейского» на Film.ru 
* 
* 
* 

Կատեգորիա:1985 ֆիլմեր
Կատեգորիա:Կինոկատակերգություններ
Կատեգորիա:Քրեական ֆիլմեր
Կատեգորիա:Ֆիլմեր վրեժի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական կինոկատակերգություններ
Կատեգորիա:Ֆրանսիական քրեական ֆիլմեր
Կատեգորիա:Ֆրանսիական ֆիլմեր
Միրնա Բզդիգյան

**Միրնա Բզդիգյան**, հայ մոդել և գեղեցկության մրցույթի տիտղոսակիր, արժանացել է «Միսս Հայաստան 2021» մրցանակին: 2022 թվականին Միրնան Հայաստանը ներկայացրել է «Միսս աշխարհ 2021» մրցույթում:

## Վաղ տարիք և կրթություն
Միրնան ծնվել է Սիրիայի Հալեպ քաղաքում: Սովորել է Հայաստանի Ամերիկյան Համալսարանի Անգլերենի և Հաղորդակցության բաժնում:

## Կարիերա
Միրնան մոդելի կարիերան սկսել է 2014 թվականինց: 2020 թվականին Միրնան ներկայացրել է Հայաստանը «Միսս Երկիր 2020»-ում, իսկ 2022 թվականին «Միսս աշխարհ 2021» մրցույթում, վերջինս տեղի է ունեցել Պուերտո Ռիկոյի Սան Խուան քաղաքում:

## Ծանոթագրություններ

## Արտաքին հղումներ
* Միսս աշխարհ
* «Միսս Արմենիա 2021»-ի ընտրություն
* «Միսս աշխարհ 2021»-ը հրապարակում է եզրափակիչի նոր ամսաթիվը այն բանից հետո, երբ 23 մասնակցի թեստը դրական է եղել COVID-19-ի համար

Կատեգորիա:Հայ մոդելներ
Մուստաֆա Արիֆ Դեյմեր

**Մուստաֆա Արիֆ Դեյմեր** (, ), թուրք քաղաքական գործիչ, ծառայել է ինչպես Օսմանյան կառավարությանը, այնպես էլ Թուրքիայի Հանրապետությանը։ 1918-1919 թվականներին եղել է Օսմանյան կայսրության ներքին գործերի նախարար, իսկ 1921 թվականին՝ կրթության նախարար։ Թուրքիայի հանրապետական ժամանակաշրջանում դարձել է Քըրքլարելիի մարզի մարզպետ։ Հայտնի է նաև Հայոց ցեղասպանությունից հետո կարևոր վկայություններ տալու համար։

## Կյանք և կարիերա
Մուստաֆա Արիֆը ծնվել է 1874  թվականին Հունաստանի Սալոնիկ քաղաքում 1874։ Սովորել է քաղաքացիական ծառայություն։ Այնուհետև եղել է քաղաքացիական ծառայող իր հայրենի Սալոնիկ քաղաքում:

Այնուհետև 1918-1919 թվականներին՝ Թալեաթ փաշայի հրաժարականից հետո նշանակվել է Օսմանյան կայսրության ներքին գործերի նախարար:

1920 թվականի հոկտեմբերի 21-ին Մուստաֆա Արիֆ բեյը նշանակվել է Պետական խորհրդի ղեկավար։ Այս պաշտոնը զբաղեցրել է մինչև 1921 թվականի օգոստոսի 19-ը: Այնուհետև՝ 1921 թվականին դարձել է կրթության նախարար:

1924 թվականին, Թուրքիայի Հանրապետության ստեղծումից հետո, Մուստաֆա Արիֆը ծառայել է թուրքական Կարմիր կիսալուսնի հանձնաժողովի կազմում Հունաստանի և Թուրքիայի միջև բնակչության փոխանակման շուրջ բանակցությունների ժամանակ:

1930 թվականի հուլիսի 27-ին Մուստաֆա Արիֆ Դեյմերը դարձել է Քըրքլարելիի մարզի մարզպետ և այդ պաշտոնը զբաղեցրել է մինչև 1932 թվականի ապրիլի 13-ը:

## Հայոց ցեղասպանության վկայություն
Հայոց ցեղասպանությունը օսմանյան կառավարության կողմից իր փոքրամասնություն կազմող հայ հպատակների համակարգված ոչնչացումն է իրենց պատմական հայրենիքում, որը գտնվում է ներկայիս Թուրքիայի Հանրապետությունը կազմող տարածքում: Մուստաֆա Արիֆը զբաղեցրել է ներքին գործերի նախարարը 1918 թվականին՝ հաջորդելով Թալաթ փաշային վերջինիս հրաժարականից հետո: Արիֆը ստեղծել է կառավարական հանձնաժողով, որն ուսումնասիրել է ջարդերի ժամանակաշրջանը։ 1919 թվականի մարտի 18-ին հանձնաժողովը եզրակացրել է, որ այս իրադարձությունների ընթացքում զոհվել է 800.000 հայ։ Այս ցուցանիշը հեղինակավոր է դարձել այն բանից հետո, երբ այլ թուրք պատմաբաններ, ինչպիսիք են Յուսուֆ Հիքմեթ Բայուրը, այն օգտագործեցին իրենց ուսումնասիրություններում և գրավոր աշխատություններում:

Մուստաֆա Արիֆը Հայոց ցեղասպանության վերաբերյալ հետևյալ վկայությունն է տվել՝

Նաև հայտարարել է՝ «Հայերի դեմ իրականացված վայրագությունները մեր երկիրը վերածեցին հսկայական սպանդանոցի»: Ըստ նրա՝ «Ոչ ոք չի պնդում, որ դա տեղի չի ունեցել», և որ ջարդերի պատասխանատվությունը պատկանում է բացառապես այն ժամանակվա կառավարությանը:

## Տես նաև
* Հայոց ցեղասպանության ապացույցներ

## Ծանոթագրություններ

## Արտաքին հղումներ

Կատեգորիա:Անձինք Սալոնիկից
Կատեգորիա:Թուրքիայի քաղաքական գործիչներ
Կատեգորիա:Օսմանյան կայսրության քաղաքական անձինք
Ռուժոմբերոկ ՖԱ

**«Ռուժոմբերոկ ՖԱ»** ( . ruʐɔmberɔk), սլովակյան ֆուտբոլային ակումբ Ռուժոմբերոկ քաղաքից:

Ակումբի և քաղաքի դրոշի ավանդական գույներն են սպիտակը, դեղինը և կարմիրը։ 2005 թվականին ֆուտբոլային ակումբի նոր հովանավոր Mondi Business Paper SCP-ն ներկայացրեց նրա մարզազգեստի նոր հավաքածուն՝ սպիտակ, նարնջագույն և սև գույներով: Ակումբի մարզական ամենամեծ ձեռքբերումը 2006 թվականին Սլովակիայի ֆուտբոլի բարձրագույն խմբի առաջնության չեմպիոնի և գավաթի խաղարկության հաղթողի տիտղոսների նվաճումն է: Մեծ թիվ են կազմում «Ռուժոմբերոկ ՖԱ»-ի այն ֆուտբոլիստները, ովքեր հրավիրվել են խաղալու Սլովակիայի ազգային հավաքականում: Մի շարք խաղացողներ էլ մի քանի տարի «Ռուժոմբերոկ ՖԱ»-ում հանդես գալուց հետո տեղափոխվել են ավելի բարձրակարգ ակումբներ: Վերջիններիս թվում են Մարեկ Սապարան (1,3 մլն. եվրոյի դիմաց տեղափոխվել է նորվեգական «Ռոզենբորգ»), Տոմաշ Բոբչեկը, Մարտին Ռեգալին, Յան Մասլոն, Էրիկ Ենդրիշեկը, ովքեր 0,5-06 մլն. եվրոյի դիմաց տեղափոխվել են համապատասխանաբար լեհական «Լեխիա», բելգիական «Կ. Վ. Կորտրիյկ», ուկրաինական  «Վոլին», գերմանական «Կայզերսլաութեռն», ապա՝ «Հաննովեր 96»...

## Ձեռքբերումներ
* Սլովակիայի չեմպիոն (1 անգամ): 2006 թ.
* Սլովակիայի առաջնության արծաթե մեդալակիր (1 անգամ): 2022 թ.
* Սլովակիայի առաջնություն բրոնզե մեդալակիր (4 անգամ): 2001, 2004, 2017, 2019 թթ.
* Սլովակիայի գավաթի խաղարկության հաղթող: 2006 թ.

## Մրցելույթներ եվրոպական գավաթային մրցաշարերում

* Տնային հանդիպումների արդյունքները **թավանիշ** են:

## Ծանոթագրություններ

## Արտաքին հղումներ
**Պաշտոնական կայքէջը.**

* MFK Ružomberok official website 

**Օգտակար այլ հղումներ.**

* FB website of MFK Ružomberok 
* FB website of Concordia 1906 – Ružafans supporters 
* FB discussion of Concordia 1906 – Ružafans supporters 
* Website of Orange White Division supporters  
* Youtube channel of Concordia 1906 – Ružafans supporters 
* Youtube channel of Orange White Division supporters 

*

Կատեգորիա:1906 հիմնադրված ֆուտբոլային ակումբներ
Կատեգորիա:Բնօրինակում անաղբյուր հոդվածներ
Կատեգորիա:Սլովակական ֆուտբոլային ակումբներ
Մեգ Հարիս

**Մեգ Հարիս** (), ավստրալիացի լողորդուհի։ Նա աշխարհի ռեկորդակիր է 4×100 մետր ազատ ոճի փոխանցումալողում։ Մասնակցել է 2020 թվականի ամառային օլիմպիական խաղերին, որտեղ նվաճել է ոսկե մեդալ 4×100 մետր ազատ ոճի փոխանցումալողում և բրոնզե մեդալ 4×200 մետր ազատ ոճի փոխանցումալողում և նաև 2024 թվականի ամառային օլիմպիական խաղերում՝ նվաճելով ոսկե մեդալ 4×100 մետր ազատ ոճի փոխանցումալողում։ Հարրիսը նաև անհատական արծաթե մեդալ է նվաճել 2024 թվականի ամառային օլիմպիական խաղերում 50 մ ազատ ոճում։ Նա նաև հագուստի Dally&Co Label ապրանքանիշի համահիմնադիրն է։

## Նախապատմություն
Հարրիսը հաճախել է Բրիսբենի Աշգրով արվարձանում գտնվող Մթ Սենթ Մայքլի քոլեջը:

## Կարիերա
### 2020 Օլիմպիական խաղեր
2020 թվականի Տոկիոյի ամառային Օլիմպիական խաղերի ժամանակ Հարիսը մրցել է ոսկե մեդալի համար 4 × 100 մետր ազատ ոճի ավստրալացի կանանց համար երկրորդ փուլի եզրափակչում: Ավստրալուհիները գերազանցել են համաշխարհային ռեկորդը՝ 3:29.69 ժամանակով։ Հարիսի անցած ժամանակը 53.09 էր։ Նա նաև մրցել է 4 × 200 մետր ազատ ոճի փոխանցումալողի մրցաշարում 1:57.01 ժամանակում: Հարրիսը չի մրցել եզրափակչում, որտեղ ավստրալացիները զբաղեցրել են երրորդ տեղը, բայց ստացել է բրոնզե մեդալ փոխանցումալողի մրցաշարում լողալու համար։

Օլիմպիական խաղերից հետո Հարրիսը հեռացել է Բրիսբենից, որտեղ նրան մարզում էր Դին Բոքսալը, տեղափոխվել է Ադելաիդա, որտեղ նա հայտնվել է կարճ տարածության լողի նշանավոր մարզիչ Փիթեր Բիշոփի հովանավորության ներքո:

### 2022
2022 թվականի հունվարին Հարրիսը կոտրել է թևը և վնասվածքի մասին հայտնել Instagram-ում։ Ավելի ուշ Հարրիսը հայտարարել է, որ վնասվածքը կապված չէ մարզումների հետ, և նա թևի կոտրվածք է ստացել, երբ պատահաբար սկուտերը բախվել է քարին։

2022 թվականի Ավստրալիայի պարգևատրումների օրը Հարիսը պարգևատրվել է Ավստրալիայի շքանշանով։

### 2023
2023 թվականի ջրային սպորտի աշխարհի առաջնությունում Հարիսը երրորդ փուլում մրցել է Ավստրալիայի կանանց 4x100 մ ազատ ոճի փոխանցումալողում Շեյնա Ջեքի, Մոլի Օ'Քալլագանի և Էմմա ՄաքՔեոնի հետ միասին՝ գերազանցելով համաշխարհային ռեկորդը 3:27.96 ժամանակով: Ավստրալիայի հավաքականի նախորդ ռեկորդը եղել է 3:29․69: Հարրիսը նաև մեկ այլ ոսկե մեդալ է նվաճել որպես ջերմային լողորդ՝ խառը 4x100 մ ազատ ոճի փոխանցումալողում և արծաթե մեդալ՝ որպես ջերմային լողորդ 4x100 մ խառը փոխանցումալողում:

Օգոստոսին Հարրիսը հայտարարել է, որ կտեղափոխվի Հարավային Ավստրալիայի սպորտային ինստիտուտից (SASI)՝ միանալու Բրիսբենում Դեմիեն Ջոնսի ղեկավարությամբ գտնվող Ռեքլի լողի թիմին:

## Համաշխարհային ռեկորդներ
### Երկար տարածության մետրեր

### Կարճ տարածության մետրեր

## Օլիմպիական ռեկորդներ
### Երկար տարածության մետրեր

## Ծանոթագրություններ

## Արտաքին հղումներ

 
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ավստրալիայի օլիմպիական լողորդներ
Կատեգորիա:Ավստրալիացի լողորդներ
Կատեգորիա:Օլիմպիական մարզիկներ Ավստրալիայից
Անատոլի Կատրիչ

**Անատոլի Նիկոլաևիչ Կատրիչ** (, ), ռուս ֆուտբոլիստ, կիսապաշտպան:

## Կարիերա
Ֆուտբոլով սկսել է զբաղվել Պրիմորսկո-Ախտարսկում, ուր նրան բերել է նախկին ֆուտբոլիստ հայրը, որը խաղացել է տեղական «Ռուս» ակումբում։ 2011 թվականին համալրել է Մոսկվայի «Դինամոյի» շարքերը։ Հիմնական կազմում առաջին անգամ խաղացել է 2015 թվականի ապրիլի 12-ին Ռուսաստանի առաջնության «Մորդովիայի» դեմ խաղում (2:1)։ Թիմի հետ հաղթել Է Ռուսաստանի առաջին դիվիզիոնի 2016/17 առաջնությունում և ճանաչվել մրցաշրջանի լավագույն կիսապաշտպան՝ դառնալով նաև առաջնության լավագույն փոխանցում կատարողներից մեկը՝ 10 գոլային փոխանցում։ 2018/19 մրցաշրջանից առաջ տեղափոխվել է «Կրասնոդար», որի կազմում միակ խաղն անցկացրել է սեպտեմբերի 27-ին Կուրսկի «Ավանգարդի» դեմ Ռուսաստանի գավաթի 1/16 եզրափակչում: 2019 թվականի փետրվարի 22 -ին պայմանագիր է կնքել «Ուրալի» հետ, որի կազմում նորամուտն է նշել մայիսի 26-ին «Անժիի» դեմ խաղում (2:0): 2019 թվականի օգոստոսի 31-ին տեղափոխվել է «Լուչ»։ 2021 թվականի հունվարին համալրել է Իվանովոյի «Տեքստիլշչիկի» շարքերը։ Ակումբի կազմում նորամուտից անմիջապես հետո երկար ժամանակով դուրս է մնացել շարքից՝ ջլերի պատռվածքի պատճառով։

2022 թվականի փետրվարին տեղափոխվել է ղազախական «Ատիրաու», հուլիսին պայմանագիրը խզվել էր կողմերի փոխադարձ համաձայնությամբ, «Ատիրաուի» կազմում Կատրիչը մասնակցել է 10 հանդիպման՝ աչքի ընկնելով մեկ արդյունավետ փոխանցումով։ 2022 թվականի սեպտեմբերին պայմանագիր է կնքել «Ամկալ» մեդիա ակումբի հետ։

## Ձեռքբերումներ
**Թիմային**

 **Դինամո (Մոսկվա)**

* Ռուսաստանի ֆուտբոլի առաջին լիգայի հաղթող՝ 2016/17

**Անհատական**

* Ռուսաստանի առաջին դիվիզիոնի առաջնության լավագույն կիսապաշտպան՝ 2016/17:

## Ծանոթագրություններ

 
Կատեգորիա:Դինամո Մոսկվայի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ֆուտբոլի կիսապաշտպաններ
Քրուք շրջան (Վայոմինգ)

**Քրուք շրջան** (), ԱՄՆ Վայոմինգ նահանգի 23 շրջաններից մեկը։ Ընկած է այդ նահանգի հյուսիսարևելյան մասում: Ընդհանուր տարածքը 7 420 քառակուսի կիլոմետր է, ընդ որում՝ մոտավորապես 30 կմ2-ն ջրածածկ է: 2020 թվականի տվյալներով բնակչության թվաքանակը եղել է 7,181,. այդ ցուցանիշով վերջին տեղերից մեկն է գրավում Վայոմինգ նահանգի շրջանների ցանկում։ Շրջկենտրոնն է Սանդենսը (Sundance), որը նաև շրջանի խոշորագույն բնակավայրն է։ Շրջանը հիմնադրվել է 1875 թվականի դեկտեմբերին, Օլբանի և Լարամի շրջաններից վերցված տարածքների հաշվին, պաշտոնապես կազմավորվել է 1888 թվականին։ Կոչվել է Հնդկացիական պատերազմների ամերիկացի զորահրամանատարներից մեկի՝ բրիգադային գեներալ Ջորջ Քրուքի պատվին:

## Ժողովրդագրություն

2000 թվականի մարդահամարի տվյալներով 
շրջանի բնակչության թվաքանակը եղել է 5 887, բոլորը՝ գյուղական բնակիչներ:

## Ծանոթագրություններ

## Արտաքին հղումներ
* Շրջանի պաշտոնական կայքէջը (անգլերեն)
* Im ''National Register of Historic Places'' eingetragene Objekte im County (անգլերեն)
* Nicole Lebsack: *[https://www.wyohistory.org/encyclopedia/crook-county-wyoming Crook County.]* In: *[https://www.wyohistory.org/about WyoHistory.org.]*

Կատեգորիա:1875 հիմնադրումներ ԱՄՆ-ում
Կատեգորիա:ԱՄՆ-ի շրջաններ
Կատեգորիա:Վայոմինգ